**V Y H L Á Š K A**

**Národného bezpečnostného úradu**

**....**

**o identifikačných kritériách základnej služby**

Národný bezpečnostný úrad podľa [§ 33 ods. 1](https://www.slov-lex.sk/pravne-predpisy/SK/ZZ/2004/578/#paragraf-8.odsek-4) písm. b) zákona č. xx/2017 Z. z. o kybernetickej bezpečnosti a o zmene a doplnení niektorých zákonov v znení neskorších predpisov ustanovuje:

**§ 1**

**Identifikačné kritériá základnej služby**

Prevádzkovateľ služby v sektore podľa osobitného predpisu[[1]](#footnote-2)) posudzuje zhodu poskytovanej služby s identifikačnými kritériami základnej služby podľa ods. 2.

Identifikačné kritéria poskytovanej služby na posúdenie zhody a identifikáciu prevádzkovateľov základných služieb sa delia na:

dopadové kritéria,

špecifické sektorové kritéria,

**§ 2**

**Prevádzkovateľ služby v sektore**

Prevádzkovateľ služby v sektore sa rozumie ten, kto spĺňa sektorové kritériá podľa ktorých sa posudzuje, či je tento prevádzkovateľom služby v sektore.

Sektorové kritériá sú určené druhom služby a prevádzkovateľom služby uvedenými v prílohe tejto vyhlášky.

**§ 3**

**Dopadové kritéria**

Dopadovými kritériami sa rozumejú možné dôsledky kybernetického bezpečnostného incidentu v sieti alebo informačnom systéme a vymedzujú významnosť dopadu narušenia základnej služby na zabezpečenie spoločenských alebo ekonomických činností.

Dopadové kritéria sú uvedené v prílohe tejto vyhlášky.

**§4**

**Špecifické sektorové kritériá**

Špecifické sektorové kritériá sú naplnené, pokiaľ prevádzkovateľ služby spĺňa spolu s dopadovými kritériami zároveň aspoň jedno špecifické kritérium, ak je určené.

Špecifické sektorové kritéria sú uvedené v prílohe tejto vyhlášky.

**§ 5**

**Postup určovania prevádzkovateľa základnej služby**

Ako prevádzkovateľ základnej služby bude určený ten, kto v tom istom riadku prílohy tejto vyhlášky spĺňa sektorové kritériá, dopadové kritériá a špecifické sektorové kritériá, ak sú určené.

**§ 6**

**Účinnosť**

Táto vyhláška nadobúda účinnosť 1. marca 2018

Jozef Magala v. r.

1. ) Príloha č. 1 zákona č. xx/2017 Z. z. o kybernetickej bezpečnosti a o zmene a doplnení niektorých zákonov v znení neskorších predpisov [↑](#footnote-ref-2)